《华严居士赞》
宋代·释德洪

遍界难藏，而应缘震旦。通身是眼，而现形宰官。粲如景星，矫如翔鸾。

贩夫灶妇，欣闻悦观。医国法门，笔端三昧。奋迅出入，游戏自在。

居然不容，世议迫隘。梦游海南，御风骑气。觉来浙东，有口如耳。

且置是事，聊观其一。戏以称性印，印毛印海。光生佛僧，沮却魔外。

惟我可与此道人游乎大华严毗卢法界也。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。